Kajsa Zetterquist

Kajsa Zetterquist (født 1936) er en svensk-norsk billedkunstner.

Hennes foreldre var malere, og hun er selv utdannet ved Konstfackskolan Stockholm (1954–1955), S.Barth Målarskola (1955–1957) og Kunstakademiet Stockholm (1957–1963). Siden 1967 har hun vært bosatt i Graddis med kunstneren Per Adde.

Zetterquist har hatt en rekke utstillinger, debuterte med separatutstilling ved Galerie St.Paul Stockholm (1971), i Norge ved UKS i Oslo (1977) og Fauske kunstforening (1979), ellers nevnes Høstutstillingen (1981). Hun har medvirket til utsmykkingen av Vestvågøy Rådhus Leknes, Reitgjerdet sykehus Trondheim (1981), Nordland Sentralsykehus i Bodø (1984), Harstad Kulturhus (1992) , Bardu Helsesenter (1994) og Høgskolen i Finnmark Alta (1995).

Zetterquist har mottatt en rekke priser for sin kunst og innsats i kunstnerorganisasjoner, deriblant Nordland fylkes kulturpris (1982).

Hun var festivalkunstner ved Nordland Musikkfestuke med utstillingen Kajsa Zetterquist, malerier og tegninger 1956–2006.

Hun har utgitt illustrasjons-boken Kajsa Zetterquist (Tromsø kunstforening, 1996).

Hennes biografi er Det vet jag inte med ord, det vet jag med mitt öga (2006).

 Referanser 

 Eksterne lenker 


Kategori:Norske malere
Kategori:Kongens fortjenstmedalje
Kategori:Personer fra Arvika kommun